L'illa dels llibres: de juny 2010
La literatura està vivint un bon moment a la internet i també a les xarxes socials. Ara s’ha creat llegimipiulem, una tertúlia literària sobre autors catalans. Cada 15 dies es propossen nous llibres i la tertúlia té els seus límits, com els 140 caracters que ens permet la xarxa de twitter.
El primer que han triat és "Xocolata desfeta", de Joan-Lluís Lluís. Properament el llibre recomanat serà Olor de violetes d’Oriol Campmajó.
El passat mes de febrer twitter va ser la plataforma escollida per l'escriptor Jordi Cervera per escriure Serial Chicken, la primera novel·la en català en aquest format.
Publicat per Jordi Milian a 20:48 1 comentaris
Esta es la historia sencilla de un viejo peregrino que siguió las huellas de Tolstoi y buscó a sus amigos y discípulos, cuando el mundo parecía haberlos olvidado. Mauricio Wiesenthal
Amb motiu del centenari de la mort de Tolstoi, Mauricio Wishenthal ha recollit en un llibre part de la biografia de l’escriptor rus a El viejo león, Tolstoi un retrato literario publicat a Pocket Edhasa.
Wishenthal, l'autor de Libro de réquiems, El esnobismo de las golondrinas i Luz de vísperas, recull ara algunes anècdotes, escenes i passatges de la vida de Tolstoi, les seves amistats, els seus costums, els ambients i discussions, que li eren pròpies, les seves relacions personals i epistolars, el context polític i social en el qual neix la seva obra entre d’altres punts.
El viejo león també inclou unes 40 imatges de Tolstoi, la seva família, els manuscrits de les seves obres, retrats, a més de fotografies fetes pel propi Maurici Wiesenthal a la casa d'Iásnaia Poliana.
Publicat per Jordi Milian a 18:45 1 comentaris
Editorial: La Galera/Alfaguara
Javier Ruescas és el màxim exponent d’una nova generació d’autors que trencaran els límits de la literatura juvenil.”
Javier Ruescas, amb només 11 anys ja escrivia les seves històries i als 15 va començar a enviar manuscrits de les novel·les a les editorials. No va ser fins l’any 2009 quan va aconseguir publicar la seva primera novel·la: la primera part de la trilogia Cuentos de Bereth, de temàtica juvenil fantàstica. Javier Ruecas amb només 23 anys és un dels escriptors espanyols més joves i amb un futur més que prometedor
Els seguidors de les novel·les de Crepúsculo de Stephanie Meyer, conèixen i de llarg el nom de Javier Ruescas. Ell, és el creador de http://www.crepusculo-es.com/, la web de la saga d’Stephanie Meyer a Espanya.
Ara Javier Ruescas ha publicat la tercera novel·la sota el títol de Tempus fugit, els lladres d’ànimes, una història de caire fantàstic i futurista situada a l'any 120 després de la inundació que es va empassar continents sencers a causa del canvi climàtic i ara ﻿el món, tal com el vam conèixer, ja no existeix. Després de la Inundació que va arrasar els set continents, el mapa geopolític en el qual els humans havíem viscut fins a aquell dia va canviar per complet per donar lloc a diferents Estats Illes.
L’empresa Tempus Fugit, inventora de les cabines de teletransport, és una de les més riques i poderoses del món i s’erigeix com la salvadora de l’espècie humana permetent que els homes es puguin moure d’un lloc a un altre en segons. Però Tempus Fugit amaga secrets inconfessables, i la Hanna, una noia molt especial, està disposada a descobrir-los i fer-los públics. La seva mare va morir quan ella era molt petita mentre provava una de les primeres telecabines de Tempus Fugit. Des d’aleshores la Hanna investiga amb atenció tots els moviments de l’empresa, i des de fa poc va darrere d’una Plaga misteriosa que afecta nombrosos adolescents, que de sobte i sense causa aparent es queden en estat de coma, morts en vida, sense que se’n conegui la causa ni la solució. Darrere d’aquests fets hi ha en Kleid, un “protovident” meitat humà meitat androide creat per Tempus Fugit per robar l’ànima dels joves i deixar-los sense futur.
Una nit, la vida de la Hanna canviarà quan es trobi casualment amb en Pablo, un noi vingut del segle XVIII que sense saber-ho té la clau de tots els misteris. Junts s’hauran d’enfrontar al sistema i combatre’l sense morir i sense permetre que l’amor que neix entre ells dos s’interposi en el seu destí. Mentrestant, en Kleid haurà de complir la seva última missió perquè Tempus Fugit li entregui l’Essència Final que el farà lliure: trobar en Pablo i la Hanna i fer-los desaparèixer.
Tres vides que es creuaran en una aventura trepidant en què l’amor, el coratge i la confiança en un mateix seran les claus per a desemmascarar el secret més obscur i terrorífic d’un futur ple d’invents meravellosos i enlluernadors que només volen ocultar la veritat.
Tempus fugit, novel·la futurista d’una jove escriptor que coneix molt bé quines són les tendències actuals de la literatura juvenil.
Publicat per Jordi Milian a 14:11 0 comentaris
Avui 26 de juny fa 20 anys de la mort de l'escriptor Manuel de Pedrolo. El seu nom sempre anirà lligat a la novel·la més venuda en català El mecanoscrit del segon origen, que avui en dia, encara contínua despertant curiositat a milers de lectors. Premi d'Honor de les Lletres Catalanes l'any 1979 Premi Joanot Martorell, amb Estrictament personal, Premi Sant Jordi per Balanç fins a la matinada, Prudenci Bertrana, per Estat d'excepció.
Tot i ser conegut per les seves novel·les, Crèdits humans, Totes les bèsties de càrrega, Mecanoscrit del segon origen, Cendra per Martina , Pedrolo també va destacar pels seus contes, que l'an y 2009 van ser recollits per l’escriptor Jordi Coca, a Vint-i-vuit contes (Ed 62).
Des dels seus inicis, el 1953, fins a la seva mort, el 1990, Pedrolo va publicar gairebé cent obres amb temàtiques diferents com poesia, narrativa, teatre, periodisme i assaig,anuel de Pedrolo va treballar com a traductors d’autors francesos, nord-americans i va publicar les novel·lesa més de dirigir la col·lecció de novel·la negra La cua de palla.
La Carlota, l’Emi i en Max, la Fada Menta són alguns dels personatges creats per l’escriptora Gemma Lienas. Es tracta d’una autora compromesa i que sempre ha destacat per la seva lluita pels drets de les dones i l’igualtat.
La seva primera novel·la Cul de sac la va publicar l’any 1986. Des de llavors no ha parat d’escriure i has aconseguit força èxit amb les seves novel·les on destaquen els títols Una nit, un somni, Bitllet d'anada i tornada, ‘Els diaris de la Carlota, El final del Joc, Atrapada al mirall
Entre les novetats recent destaquen Carlota i el misteri de la catedral gòtica, El diari groc de la carlota i L’amenaça del virus mutant un nova història de l’Emi i en MaX.
Podeu escoltar l'entrevista amb l'escriptora Gemma Lienas on ens parla de les darres novetats i també del seu procès creatiu alhora de crear noves històries.
Publicat per Jordi Milian a 9:44 0 comentaris
Editorial: Alisis/Grijalbo
L’escriptor Glen Cooper debuta amb la novel·la La biblioteca dels morts. Es tracta d’un thriller on es barrejen ingredients que solen funcionar força bé entre els lectors: la trama policíaca i també la històrica.
Després de dedicar bon part de la seva vida a les investigacions i convertir-se en executiu d'una empresa de biotecnologia, Glen Cooper és propietari d'una productora independent de cinema, s'ha dedicat a escriure guions i ara s'ha decidit a estrenar-se com a novel·lista amb aquest llibre que, de moment, ja s'ha traduït a 30 llengües.
La biblioteca dels morts està situada en tres periodes històrics diferents; L’any 777 d.C a Vectis (Britània) on el germà Josephus i el germà Paulinus entre d’altres crearan una societat secreta “l’Ordre dels noms”, per protegir una misteriosa biblioteca. En segon lloc, l’any 1947 on uns arqueòlegs troben la biblioteca i Churchill i Truman creen “el projecte Vectis” per protegir-la i finalment el periode actual a Nova York i Las Vegas.
Als carrers de Nova York hi ha un criminal en llibertat: anomenat l’assassí del dia del judici, té la ciutat aterrida després d’atribuir-se sis víctimes en només dues setmanes. Encara pitjor, la policia està desconcertada —les víctimes no tenen res en comú i només les relaciona el fet que van rebre una postal per correu electrònic abans de morir, una postal que anunciava la data de la seva mort. Com a últim recurs, l’FBI assigna el cas a l’agent especial Will Piper, anys abans un dels especialistes de més renom en assassins en sèrie, però que ara espera la jubilació immers en una espiral de dissolució i abandonament.
La investigació el porta en una direcció insospitada, que li fa descobrir un secret que ha estat guardat zelosament durant segles. Un secret enterrat en una biblioteca subterrània sota un monestir del segle VIII, però que ara ha sortit a la llum amb conseqüències mortals. Uns pocs escollits defensaran el secret amb les seves vides i, si Will s’acosta a la veritat, estan disposats a aturar-lo a preu que sigui.
Tres fets en aparença deslligats que complicaran la vida a l'agent de l'FBI Will Piper.
Publicat per Jordi Milian a 0:36 0 comentaris
Publicat per Jordi Milian a 0:08 0 comentaris
Les novel·les Maletes perdudes de Jordi Puntí i Olive Kitteridge de l'escriptora americana Elizabeth Strout han guanyat la darrera edició del Premi Llibreter que lliura el Gremi de llibrertes de Barcelona i Catalunya.
En aquesta XI edició ha estrenant una nova categoria, la de literatura catalana, que ha guardonat la novel·la Maletes perdudes (Empúries/Salamandra), de Jordi Puntí. El jurat n'ha destacat l'estil “precís, entenedor i clar”.
Pel que fa a la novel·la de l'Elizabeth Strout que ha estat guardonada en la categoria d'altres literatures el jurat n'ha remarcat les descripcions “poètiques i elegants” i també perquè es tracta d'un llibre “carregat d’humor i humanitat on la protagonista sedueix allector a través de situacions que deriven en conflictes emotius i molt actuals i que, tot ihaver rebut el premi Pulitzer 2009, ha passat desapercebut”.
Pel que fa a la categoria de l’Àlbum Il·lustrat, eldibuixant taiwanès Jimmy Liao s’ha endut el reconeixement amb La noche estrellada (Barbara Fiore Editora), un treball sobre la solitud i la necessitat de comunicació que destaca “per la seva qualitat, el gran ventall de lectures i per crear un joc metaliterari de complicitat amb el lector”, segons el jurat d’aquesta categoria.
El Premi Llibreter el concedeix anualment el Gremi de Llibreters de Catalunya amb el suport de la conselleria de Cultura de la Generalitat de Catalunya i amb l’objectiu de promoure la venda i la lectura de títols en Narrativa i Àlbum Il·lustrat, tant en català com en castellà, publicats durant l’últim any
fotografia(Llucia Ramis)
Publicat per Jordi Milian a 23:45 0 comentaris
Publicat per Jordi Milian a 17:42 2 comentaris
El darrer viatge del Premi Nobel, José Saramago ha estat emotiu. Ha deixat l’illa de Lanzarote on residia des de feia molts anys, per viatjar a la terra que el va veure nèixer fa vuitanta set anys.
La mort de Saramago ha entristit el món literari per la perdua d’un dels grans escriptors. Defensor fins al final del seus ideals, Saramago deixa una valuosa obra literària que abraça novel·la i poesia.
Guanyador del Nobel de literatura l’any 1998 les seves obres La caverna, Assaig sobre la ceguessa, El viatge de l’elefant o L’home duplicat, mereixen ser rellegides de nou per tornar a gaudir de la seva literatura.
Aquest diumenge s'ha celebrat a Lisboa el funeral pel Nobel, al qual hi han assistit nombroses personalitats polítiques i del món de la cultura, després que ahir dissabte la capella ardent instal·lada a l'ajuntament de la capital portuguesa, milers de personalitats i ciutadans anònims van voler retre l'últim homenatge a les restes mortals de l'escriptor portugués.
El cos de Saramago ha estat incinerat i les seves cendres es repartiran entre el seu poble natal, Azinhaga, i la localitat de Tías, a Lanzarote.
Membre del Partit Comunista Portuguès des de 1969, va patir la persecució i censura durant els anys de la dictadura de António de Oliveira Salazar. Posteriorment va sumar-se a la Revolució dels Clavells que va portar la democràcia a Portugal l'any 1974. Des de 1976 es dedicava exclusivament al seu treball literari.
José Saramago,Poesía completa
Publicat per Jordi Milian a 16:55 0 comentaris
Publicat per Jordi Milian a 14:43 1 comentaris
L’illa dels llibres torna a presentar-se al Premis Blocs Catalunya 2010. El periode de votació ja ha començat i finalitzarà el dia 9 de setembre. Per poder votar és ben fàcil i només cal que cliqueu en aquest enllaç. http://www.premisblocs.cat/bloc/102
Podeu votar cada dia i com a novetat aquest any podeu votar els articles que més us agradin de L’illa dels llibres.
L’illa dels llibres es presenta a la categoria de Literatura i espera que amb la vostra col·labració i vots pugui estar entre els 10 finalistes com va succeir en les darreres edicions.
Publicat per Jordi Milian a 19:32 1 comentaris
A l'Àfrica no hi ha fronteres, ni tan sols entre la vida i la mort
Lèopold Sédar Senghor, poeta i polític senegalès
El camí del Bandama vermell de les escriptores Alícia Gili i Sílvia Romero narra la vida dels nens soldats a l’Àfrica.
Guanyadora del Premi Columna Jove 2010, la novel·la es situa de Broukro, un petit poblat de la Costa d’Ivori, on l’Aura, de tretze anys i el seu germà Quattarà d’onze, juguen a futbol amb una pilota feta de darps i bosses de plàstic. De sobte una tanqueta de guerra i uns 4x4 carregats de soldats interrompen el joc i el destí dels dos nens canviarà per sempre. Mitjançant cartes sabrem detalls del destí que els espera.
Les autores s’han basat en casos reals de nens i nenes soldats a l’Àfrica per donar més realisme a la història narrada.
Malgrat haver obtingut un premi juvenil, El camí del Bandama vermell pot ser llegit en clau adulta també.
Publicat per Jordi Milian a 18:14 0 comentaris
Publicat per Jordi Milian a 16:58 0 comentaris
L’escriptor israelià David Grossman, està considerat com un dels millors de la literatura israeliana contemporània. La seva obra està composada per assaigs, novel·les per a adults i obres per a nens que han estat traduïdes a vint-i-sis llengües.
Grossman ha rebut nombrosos premis literaris, el darrer ha estat el Premi de la Pau dels llibreters alemanys gràcies a la novel·la Tota una vida (Ed.62/Lumen).
El jurat del Premi de la Pau dels Llibreters Alemanys destaca Tota una vida «un dels autors més importants d'Israel i un partidari actiu de la reconciliació entre israelians i palestins». Així mateix considera que «en les seves novel·les, assaigs i relats, Grossman ha tractat sempre d’entendre i descriure no només la pròpia posició sinó també les opinions dels que pensen diferent. David Grossman dóna veu literària a aquesta difícil coexistència. Els seus llibres il·lustren fins a quin punt només es pot posar fi al cicle de violència i odi a l’Orient Mitjà mitjançant l’escolta, la contenció i el poder de les paraules».
David Grossman també és conegut pel seu vessant pacifista, tema molt present en totes les seves obres i que des del 2006, arran de la mort del seu fill petit, amb tan sols vint anys, durant la segona guerra del Líban.
Tota una vida, arrenca l'any 1967, durant la Guerra dels Sis Dies, l’Ora és reclosa amb dos joves més, l’Avram i l’Ilan, en un pavelló hospitalari de Jerusalem. En aquest ambient aïllat neix una gran amistat que portarà al matrimoni de l’Ora i l’Ilan i al naixement de l’Adam i l’Ofer.
Ara, l’Ofer, el fill petit de la parella, té vint anys, i tot i que ja ha complert amb el servei militar obligatori, accepta participar en una operació especial, en contra dels desitjos pressentiments de la seva mare.
Ella, tot just divorciada, acompanya el seu fill al campament i, torbada i amoïnada, de sobte pren una decisió sorprenent: mentre l’Ofer estigui en combat, ella no es quedarà a casa, esperant notícies, sinó que emprendrà l’excursió a Galilea que havia projectat amb ell i creuarà a peu el territori israelià, perquè mentre fugi, mentre es mogui, cap soldat podrà localitzar-la per donar-li la notícia i fer oficial la mort del seu fill i potser així aconseguirà conjurar el perill i evitar la desgràcia.
Publicat per Jordi Milian a 21:34 1 comentaris
Jaume Cabré ha rebut el Premi d'Honor de les Lletres Catalanes, en la 42a edició.
L’autor de novel·les com Les veus del Pamano", "L'ombra de l'eunuc" i "Senyoria".
El guardó, dotat amb 30.000 euros i una escultura al·legòrica, li atorguen dos mesos després de la seva proclamació. És la primera edició en què Òmnium Cultural, l'entitat que lliura els premis des del 1969, fa públic el nom del guardonat amb antelació a la cerimònia. El jurat ha valorat la seva fidelitat a la literatura catalana i al país. També s'ha destacat la importància i l'exemplaritat de la seva tasca cultural que ha contribuït a la vida cultural dels països catalans
Jaume Cabré és llicenciat en Filologia Catalana per la Universitat de Barcelona i membre de la Secció Filològica de l'Institut d'Estudis Catalans (IEC). Durant molts anys ha compaginat l'escriptura amb l'ensenyament, i encara avui imparteix un curs de Narrativa de l'Audiovisual a la Universitat de Lleida (UdL).
Amb una acurada presentació, l’escriptora Gemma Lienas torna amb noves aventures protagonitzades per Emi i Max amb el llibre L'amenaça del virus mutant.
En aquesta ocasió l’Emi i en Max descobreixen que els seus pares han estat segrestats i només disposen d’un una pista en forma de missatge en clau per trobar-los.
No els hi quedarà més remei que recorre els cinc continents per adonar-se de la magnitut de la situació i descobrir un complot que està intentant crear un virus artificial capaç de provocar una epidèmia a tot el planeta.
Amb L'amenaça del virus mutant ja en són 9 els titols publicats i protagonitzats per l’Emi i en Max.
Publicat per Jordi Milian a 21:30 0 comentaris
Pàgines:656
La nord-americana Danielle Trussoni, publica el bestseller del moment; Angelology.
Es tracta d’una novel·la on hi apareixen àngels que lluiten contra els nefilim, que són els descendents d’àngels i humans. Angelology
tindrà una adaptació cinematogràfica a Hollywood. Danielle Trussoni té el projecte d'escriure una sèrie i, en aquests moments, treballa en Angelopolis, la seqüela d'Angelology. L'argument amb aires de bestsellers i thriller arrenca en el moment quela germana Evangeline era una nena quan el seu pare la va deixar amb les franciscanes de la Perpètua Adoració al nord de l'estat de Nova York.
Ara, amb vint-i-tres anys, el descobriment d'una carta de l'any 1943 de la famosa filantropa Abigail Rockefeller dirigida a la darrera mare superiora del convent de Saint Rose la submergeix en una història secreta que va començar fa 1000 anys: un antic conflicte entre els angelologistes (una societat secreta que estudia els àngels) i els bells però monstruosos descendents d'àngels i humans, els nefilim.
Els secrets que guarden aquestes cartes són cobdiciats desesperadament per un nefilim antigament molt poderós, que pretén perpetuar la guerra, subvertir els valors de la humanitat i dominar el gènere humà. Moltes generacions d'angelologistes han dedicat les seves vides a parar-li els peus, i Evangeline haurà de continuar aquesta missió.
Les sèries de televisó més famoses ja tenen el seu propi conte. Almenys aquesta ha estat la proposta dels diferents guionistes de la factoria El Terra d'Andreu Buenafuente. Des de Dallas, Vacaciones en el mar o Las chicas de oro a d'altres més actuals com House, Mujeres desesperadas o Lost, i moltes més ja tenen el seu conte gràcies a Fora de sèrie.﻿
El guionista Juan Cruz aporta la visió de L'Hospitalet de Llobregat a Mujeres desesperadas', Miguel Campion rescata 'Las chicas de oro" a Que bonica és Barcelona, que sembla Benidorm', i David Lilo acompanya Carrie Bradshaw i Miranda, de 'Sexe a Nova York', de turisme per Barcelona.
El llibre inclou el relat guanyador d'un concurs que va llançar la productora, en el qual, Joan Boher situa el protagonista de Prision Break a la presó de Can Brians. Convertida en un recinte de luxe on fins i tot cuina Ferran Adrià, aconseguirà escapar camuflat entre 'castellers', encara que finalment acabarà detingut per sobrepassar el límit de 80 quilòmetres per hora de les rondes de Barcelona.
I finalment Perdidos també compta amb el seu conte que ha escrit Júlia Cot i que protagonitza un fande la sèrie que, decebut amb la seva final, assassina al seu creador, J. J. Abrams.
Contes i sèries de televisió de la mà del Terrat.
Publicat per Jordi Milian a 8:35 0 comentaris